JohanHeinsen/ENO huggingface dataset:
Lolland-Falsters Stifts-Tidende, 1838-03-16
J Anledning af Assessor Ussings Forslag om at sammensmelte begge Stænderforsamlinger til een, udtaler en Jndsender i Viborger Samler den Formening, at naar Hr. Ussing tillige foreslaaer, at denne ene Stænderforsamling for hele Landet skal holdes i Kjøbenhavn, saa maa man derimod høit opponere som et ikke vel betænkt Forslag. Skal da endeligen Alting, Nationens Dannelse, Velfærd og Styrelse betræffende accumuleres i Kjøbenhavn, er Kjøbenhavns fjerne Beliggenhed paa Landets Østpunkt passende og beqvem for Pluraliteten af Stænderforsamlingens Medlemmer, tjener Hovedstadens Tummel og Urolighed og mange forskjellige Adspredelser til Gavn for den Deputeredes Virksomhed og til Forhandlingernes Fremme, bør endeligen de Fordeele, disse nationale Forsamlinger forskaffe de mindre Byer, som vel dertil kunne være trængende, opsluges af Hovedstaden tilligemed saa mange andre? En bedre, smukkere og meere national Bestemmelse, forekommer Jndsenderen den tilforn foreslaaede at være, at nemlig den forenede Stænderforsamling holdes afvexlende i en af de tvende Provindsers Byer, som allerede ere blevne fastsatte dertil og forsynede med et kostbart Forsamlings=Locale. Kongl. Toldforvalter og Kæmner i Oldesloe, Hr. Claussen, har, i Anledning af det Venskabsstykke, en anonym Jndsender har viist ham i kieler Correspondentsblad, foreløbig i hamb. Correspondent underrettet Publicum om at det ikke er nylig, men allerede for over Aar og Dag siden, at han tilfældigviis selv har opdaget den omtalte Beregningsfeil, og derom strax givet Øvrigheden Underretning; samt at Feilen egentlig hidrører fra hans Formands Tid, før han 1809 tiltraadte Bestillingen. At en nøie Undersøgelse nu finder Sted, er en Selvfølge.
Lolland-Falsters Stifts-Tidende, 1838-03-16
Det N af Fædrelandet, der skulde udgaae den 10de dennes er lagt under Beslag. Kbhpst. vil vide, at ogsaa dette Beslag er foranlediget ved den ubekiendte Resolution.
Lolland-Falsters Stifts-Tidende, 1838-03-16
Af en Skrivelse fra Langeland, indrykket i Nordisk Kirketidende af 25 Febr., erfares, at et Par fyenske Bønder, Johan Nielsen og Hans Jørgensen, ere blevne arresterede paa Langeland, da de vare tagne derover, for at underholde sig med deres Venner paa deres Viis med gudelig Sang, Læsning og Samtale. Kirketidenden mener, at det ikke er i sin Orden, at man der har kastet disse Mænd i Fængsel. Fra et Par andre fyenske Bønder, som ere reiste bag efter dem, ligeledes for at glæde sig i Selskab med troende Langelændere. har man endnu ikke hørt om de maaskee skulle have deelt Skjæbne med de Første.
Lolland-Falsters Stifts-Tidende, 1838-03-16
Beltpassage. Jsen er nu meget svag imellem Vordingborg og Gaabense, og Passagen er derfor vanskelig endog for Gaaende uden Færgefolkenes Veiledning. Hvis mildt Veir, indtræffer, vil Jsen om nogle faa Dage være opbrudt.
Lolland-Falsters Stifts-Tidende, 1838-03-16
Blandet. J Stockholm hændtes i Slutningen af f. M. følgende Begivenhed: J en agtet Borgers Huus paa Södermalm indkom Søndagsaften d. 25de Febr. en omtrent 14 Aar gammel Dreng og forlangte at tale med Huusjomfruen. Da hun kom, gav han hende en lille rund, uforseglet Papæske, med Udskrift: Probat Middel mod Frost, og fjernede sig derpaa strax, under Paaskud af, at Nogen udenfor ventede paa ham. Hun aabnede Æsken og fandt den fyldt med nogle tørre Jngredientser af sort, guul og brun Farve, hvilke strax voldte en ubehagelig Lugt i Værelset. Et ungt Menneske, der var tilstede, undersøgte denne flygtigt og erklærede, at Jndholdet sikkert ikke svarede til den foregivne Hensigt, og idet han, for at hindre Lugtens videre Udbredelse, trykte Laaget i, exploderede Æsken med et dumpt Knald og forbrændte hans høire Arm og Haand, den underste Deel af Ansigtet, Øienbrynene, Bienhaarene og endeel af hans Hovedhaar. Uagtet den øieblikkelige Bestyrtelse ilede flere af de Tilstedeværende ud for at faae fat paa Drengen; men denne var intetsteds at finde. Efter al Sandsynlighed skal Hævn ikke ligge til Grund for denne Udaad; Man formoder derimod at Ophavsmanden har tilsigtet Brandstiftelse, Mord og Plyndring, og en Belønning af 200 Rd. Banco er udsat for Opdagelsen af Gierningsmanden.
Lolland-Falsters Stifts-Tidende, 1838-03-16
Ved Tallotteriets 1465de Trækning i Kjøbenhavn udkom: Reisende fra den 7de til den 14de Marts 1838.
Lolland-Falsters Stifts-Tidende, 1838-03-16
Fra Gaabense til Vordingborg. Med Personposten: Kjøbmand R. Sidenius; Toldkasserer Winding; Proprietair Guldborg; Student Guldborg; Forpagter Jessen. Udenfor Posterne: Maskinmester Petersen; Frøken Rothe, Jomfrue Due. Fra Vordingborg til Gaabense. Udenfor Posterne: Kjøbmand Hansen; Student Rasmussen; Doctor Poulsen; Hr. Lassen; Meieriebestyrer Disler; Jomfru Borch; Mad. Grandien.
Lolland-Falsters Stifts-Tidende, 1838-03-16
Jndsendt. Med Fornøielse og Taknemmelighed mod vedkommende Autoriteter have Byens Jndvaanere, i de sidste Aar seet den smukke Gade som løber fra Badstue=Strædet, imellem Hauger, Oplags=Pladser, Bygninger og Gaarde, langs med Stranden op til Husene ved Slots=Toldboden, jevnet gruusfyldt og brolagt, vistnok ikke uden betydelig Bekostning, der, saavidt vides, afholdtes deels af Havnekassen, deels af Byens Kasse, og deels af Amts=Repartitionsfonden, og da Færgestrædet tilligemed Færgebroen til samme Tid ogsaa blev smukt anlagt for Veivæsenets Regning, saa var den ovennævnte Gade, saalænge den var reen og jevn, virkelig en Pryd for Byen, samt en stor Behagelighed for dens Jndvaanere, som derfra kunde nyde den smukke Udsigt over Fiorden, og blev derfor meget benyttet. At denne Gade maatte fremdeles blive viist Opmærksomhed med jevnlig Rendsning og Bortskaffelsen af hvad der kunde være Enhver, men Fodgjængeren i Særdeleshed ubehageligt var altsaa et almindeligt Ønske, og da især Gadens nordre Ende for Øieblikket er saa oversvømmet med Vand og Dynd, at den vanskelig kan passeres af Gaaende, saa udtales herved dette Ønske, med Bøn om: at Gaden, hvis de tilstødende Grundeiere ikke kunde forpligtes til at holde den reen og skaffe Vandet Afløb, da maa blive viist denne Opmærksomhed for Regning af de Kasser der have foranstaltet og bekostet dens Anlæg. Turde det snart haabes, at Veien, som forlænger denne Gade og løber langs med Stranden fra Badstue=Strædet til søndre Bom, ogsaa blev erindret af det Offentlige, da opfyldtes Manges Ønske. Ogsaa denne Vei kunde være en Pryd for Nykiøbing, og behagelig for Jndvaanerne; men den er nu, og en lang Tid af Aaret saagodt som ufremkommelig, uagtet flere af de tilstødende Grundeiere have anvendt Meget paa enkelte Stykkers Forbedring. Nykiøbing den 14de Marts 1838. Om Strubehoste.
Lolland-Falsters Stifts-Tidende, 1838-03-16
Efterat Børnekopperne ved den velsignede Vaccination ere blevne saa betydeligt formildede, er Strubehoste vistnok nu den farligste Børnesygdom. Man har Exempler paa, at den paa faa Dage har gjort rigt begavede Forældre barnløse, og det er den Sygdom, som meest af alle kræver Lægehjælp; men hurtig, uopsættelig Lægehjelp. Da nu denne Hielp ikke altid og allevegne er strax at erholde – thi faa Timer afgjør her imellem Liv og Død – saa troer jeg at give alle omme Forældre et godt Raad, naar jeg beder Dem, paa den Tid Strube hoste grasserer, forud at henvende sig til Lægen og anskaffe Medicin, som de kan have i Beredskab, og anvende indtil Lægen personlig kan komme tilstæde; thi jeg mener, at netop i denne dræbende Sygdom tør man allermindst gaae paa egen Haand, eller hjelpe sig med Huusraad.
Lolland-Falsters Stifts-Tidende, 1838-03-16
Jmidlertid tillader jeg mig, som et Præservativ, d. c., Forebyggelsesmiddel, at anbefale et Raad, som jeg veed er brugt med Tillid af mange, og om hvilket jeg kan sige, at nytter det ikke, skader det ikke heller: Man lægge et sort Bomulds - Barattes – Baand i 24 Timer i Viin=Eddike og binde Barnet det om Halsen: Det er ikke umuligt, at den Smule Varme, dette Baand ved Sidning kan tilveiebringe, virker beskyttende mod den Forkjølelse, som vel er første Aarsag til Strubehoste – eller er maaskee Sammenhængen mellem Aarsag og Virkning her uforklarlig, nok: Man forseer sig ikke ved at bruge det. Dette tør jeg ikke saa vist sige om et andet Middel, som jeg dog selv øieblikkelig vilde anvende, naar Strubehoste afgjort var tilstede og Lægen ei strax kunde komme. Jeg vilde sætte Barnet 5 a 6 Jgler paa Halsen; thi Skaden var dog her meget mindre end den mulige Nytte. Maatte disse Linier fremkalde fra een af vore indsigt fulde og menneskeskjærlige Læger en offentlig Bekjendtgjørelse af de sikkre Kiendetegn paa Strubehoste og de Midler, der foreløbig kunne anvendes, vilde den vist af mange kjærlige Forældre modtages med inderlig Taknemmelighed. Jeg tilføier blot: Man maa hellere være for ængstelig end for tryg: Hellere behandle en simpel Hoste som Strube hoste, end lade denne Fjende uden Modstand, faae det allermindste Raaderum. C. E. Hansen.
Lolland-Falsters Stifts-Tidende, 1838-03-16
Gudstjeneste. Paa førstkommende Søndag begynder Gudstjenesten i Nykjøbing Kirke Kl. 1.
Lolland-Falsters Stifts-Tidende, 1838-03-16
Bekjendtgjørelser. De ærede Deeltagere i Assembleerne i Nykiøbing i Vinteren 1834 meddeles herved Underretning om: at Regnskabet for Selskabets Jndtægter og Udgivter findes henlagt til behagelig Eftersyn hos mig Kiøbmand M. Chr. Mackeprang i Nykiøbing, og at Bestyrelsen, forhaabentlig i Selskabets Aand, har skiænket det i Kassen værende lidet Overskud - 30 Rbd. – til det i Nykiøbing paatænkte Asyl for Smaabørn, med Bøn om, at Summen fortrinlig maa blive anvendt til Anskaffelsen af de Reqvisiter som Asylet fordrer for at gjøre det saa hensigtsmæssigt, yndet og gavnvirkende som muligt.
Lolland-Falsters Stifts-Tidende, 1838-03-16
Directionen for Assembleerne i Nykiøbing 1833 den 12te Marts 1838. Schierbeck. Berg. Jessen. E. Rosendahl. Parelius. M. Chr. Mackeprang.
Lolland-Falsters Stifts-Tidende, 1838-03-16
Ledigt Embede. Organist-Tjenesten forenet med anden Lærer Embedet ved Borgerskolen i Nyested, hvortil Lønnen &c. 150 Rbd., frie Boepæl og to Favne Brænde, søges hos Directionen for Skolevæsenet i Lollands østre Provstie og tiltrædes til 1ste April 1838.
Lolland-Falsters Stifts-Tidende, 1838-03-16
Huus=Salg. Et paa Nysted Kiøbstæds reelleste Gade beliggende Sted, med fornødent Vaanings- og Udhuus samt Hauge og tilhørende Græsningsret paa Byens Overdrev, især godt beliggende forgaa. en Haandværksmand, er under Haanden at erholde tilkiøbs. paa billige Vilkaar, naar Vedkommende henvender sig til Undertegnede. Christiansholm den 10de Marts 1838. C. Møller, Forvalter.
Lolland-Falsters Stifts-Tidende, 1838-03-16
Fæsteledige Gaarde. Under Grevskabet Christiansholm er efternævnte Bøndergaarde strax at erholde i Livsfæste paa billige Vilkaar. 1. Gaarden . 3 i Herritzløv Bye og Sogn, sidst beboet af Knud Jørgensen, der staaer for Hartkorn Ager og Eng 4 Tdr. 4 Skpr. 2 Fdkr. 2 1/5 Alb. med Areal circa 50 Tdr. Land, foruden Andeel af Tørveskiær og Græsning paa Byens Mose. Gaarden . 9 i Kjettinge Bye og Sogn, sidst beboet af Jens Lærkes Enke, med Hartkorn Ager og Eng 5 Tdr. 3 Skpr. 3 Fdkr. 2 1/5 Alb. og Areal circa 54 Tdr. Land, foruden Skovs- og Græsningspart. 3. Gaarden 2 i Taagense Bye, Nysted Sogn, sidst beboet af Niels Larsen, staaende for Hartkorn Ager og Eng 6 Tdr. 5 Skpr. 3 Fdkr. 3/5 Alb., med Areal udmærket godt Pløieland, circa 45 Tdr. Land, foruden omtrent 12 Tdr. Land Skov og Græsning. Med Gaardene følger complet Besætning, Inventarium, Sæde= og Fødekorn. Det Fornødne afhandles med Undertegnede. Christiansholm den 10de Marts 1838. C. Møller.
Lolland-Falsters Stifts-Tidende, 1838-03-16
Auctioner. Efter Begjæring af Skifteretten i Kjøbmand Laurentius Johannes Harboes & Compagnies Opbudsboe, bliver Fredagen den 6te April førstkommende, om Formiddagen Klokken 11, i Gaarden paa Hjørnet af Frisegaden og Badstebroestrædet her i Byen, foretaget offentlig Auction over Boets Kornvarer, i større eller mindre Partier, nemlig: af 1836 Aars Afgrøde: circa 800 Tønder Vikker, 500 Tønder graae Erter og 35 Tønder hvide Erter; – af 1837 Aars Afgrøde: circa 300 Tønder største Deelen hvide Erter, 135 Tønder Vikker, 200 Tønder Hvede, 50 Tønder Byg, 40 Tønder Rug og 100 Tønder Malt. Conditionerne erfares paa mit Contoir. Nyekjøbing paa Falster, den 12te Marts 1838. Møller.
Lolland-Falsters Stifts-Tidende, 1838-03-16
Onsdagen den 21de dennes om Formiddagen Kl. 10 bliver efter Begjæring af Frue Schouboe paa Bremersvold afholdt Auction over en Deel Heste og Plagge, hvoriblandt en udmærket smukHalvblodshingst 3 Aar gammel, bruun uden Aftegning, 10 Qvarteer 2 Tommer høi, et Par meget smukke og veltilkjørte sorte Hopper 6 og 7 Aar gamle 10 1/2 Qvarteer høie, 2 holsteenske Vogne og en Vienervogn samt nogle gode Arbeids-Vogne og et pletteret Seletøi, en Deel Jndboe bestaaende af Sengesteder og Sengeklæder, Lagener og Dækketøi, Commoder, Chatoller, Sophaer, Stole og Borde, en Deel Kjøkkentøi og Meieriredskaber med meget A. Be mere, samt Føde= og Sæde=Korn af Rug, Byg, Havre og Kartofler, samt en Deel gode Oste og et Parti Smør. Hvilket herved bekjendtgjøres til Lysthavendes Efterretning, og gives vederhæftige Kjøbere Credit til dette Aars Mikkelsdag. Rødbye den 8de Marts 1838. S. Jbsen.
Lolland-Falsters Stifts-Tidende, 1838-03-16
Løverdagen den 24de Martii førstkommende om Middagen Kl. 12 bliver efter Begjæring af Forvalter Lytzen som committeret Skifteforvalter i Jørgen Rasmussen og afdøde Hustrue Gjertrud Hansdatters Boe, den bemeldte Boe tilhørende Hovedparcel af Arvefæstegaarden Weilyst i Wester Schiørringe under Grevskabet Christianssæde, med Hartkorn, 3 Tdr. 2 Skpr. 2 Fdkr. 1 7/5 Alb., samt Bygninger og Besætning stillet til Bortsalg ved een Auction, som afholdes i den bortsælgende Eiendom. Conditionerne ere forinden til Eftersyn hos Forvalter Lytzen paa Christianssæde. Pederstrup, den 6te Marts 1838. Aggerup.
Lolland-Falsters Stifts-Tidende, 1838-03-16
Løverdagen den 24de Martii førstkommende Formiddag Kl. 10, lader Skomagermester A. Bech i hans iboende Gaard, paa Torvet her i Byen ved Auction opbyde til Bortsalg, et Parti Huder forarbeidede til Saalelæder, Bindsaalelæder, og Smurtlæder, saa og endeel sorte og brune Kalveskind, Hestelæders Bagparter og Affald samt gule Vixlæders Skind. Varerne ligge til Eftersyn paa Auctionsstedet 8 Dage førend Auctionen, og bekjendte vederhæftige Kiøbere gives Credit til dette Aars Mikkelsdag. Nyekiøbing, den 8de Martii 1838. Møller.
Lolland-Falsters Stifts-Tidende, 1838-03-16
Løverdagen den 31te Martii førstkommende Formiddag Kl. 10, lader Enken efter afdøde Sadelmagermester Olsen, formedelst Forandring af Boepæl, i sin iboende Gaard i denne Byes Langgade ved Auction bortsælge endeel Meubler, Sengeklæder, Mands=Gangklæder, Linned, Sølv, Kobber og Jerntøi, nogle forarbeidede Huder og Skind, nyt og gammelt Sadelmagerarbeide, en Barkmølle og noget Garver= og Sadelmager-Værktøi m.m. Trykte Fortegnelser over det Sælgende som ligge til Eftersyn paa Auctionsstedet Onsdagen den 28de og Torsdagen den 29de d. M. - kan faaes paa mit Contoir. Vederhæftige Kiøbere gives Credit til dette Aars Mikkels Nyekiøbing den 15de Martii 1838. Møller.
Lolland-Falsters Stifts-Tidende, 1838-03-16
Løverdagen den 24de dennes om Eftermiddagen Kl. 2, bliver paa Saxkjøbings Raadstue afholdt Auction over 72 Stkr., Byen tilhørende Geværer, og noget Lædertøi, hvortil Liebhavere indbydes. By- og Herredscontoiret i Saxkjøbing den 14de Marts Ravnkilde.
Lolland-Falsters Stifts-Tidende, 1838-03-16
Jndkaldelse.
Lolland-Falsters Stifts-Tidende, 1838-03-16
Creditorerne i Stervboet efter afdøde Margrethe Pedersdatter og forhen afdøde Mand, Huusmand og Væver Christen Rasmussen af Taagense Bye, Nysted Landsogn, under denne Skiftejurisdiction, indkaldes herved med 12 Ugers Varsel til for undertegnede committerede Skifteforvalter at anmelde og beviisliggjøre deres Fordringer. Grevskabet Christiansholms Skifteret, Christiansholm den 12te Marts 1838. C. Møller. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1838-03-18
Lollands Falsters Bir Tidende. No 52.
Lolland-Falsters Stifts-Tidende, 1838-03-18
Søndagen den 18 Marts.
Lolland-Falsters Stifts-Tidende, 1838-03-18
Udenlandske Nyheder. England. Saa forskjellige end Partierne ere i deres Domme om Ministrene med Hensyn til deres politiske Virken, saa enige ere de dog i at rose dem for deres Omhue for Lovgivningen, der ved deres Omsorg alt har modtaget flere betydelige Forbedringer, og flere ville endnu følge efter. De Omkostninger, Opførelsen af en ny brandfri Børsbygning vil medføre, ere beregnede til 150,000 Pd. St., og det er tillige paatænkt at forlægge den til et andet beqvemmere Sted.
Lolland-Falsters Stifts-Tidende, 1838-03-18
Frankrig, Krigsministeren har maattet taale en Deel Ubehageligheder, fordi han, da han fremkom med et Lovforslag for Algier, ikke tillige fremlagde de dertil fornødne Bilage, og undskyldte denne Forsømmelse deels med en Divisionschefs Sygdom, og deels med det kongelige Bogtrykkeries Ueftertelighed. Efterretninger fra Algier melde, at 2000 Arabere have nedsat sig i det franske Gebeet, for at undgaae Abdel Kaders Udpresninger, og at forøvrigt Forholdene mellem ham og Marschal Val lee ere ret gode, ligesom han og nylig har sendt en Gesandt til Marschallen med Foræringer til de Franskes Konge. Efter Rygte skal en nye Handelskrisis være udbrudt i Nordamerica, men Handelstanden beskylder tillige Ministrene for, at det er dem, der have udspredt dette Rygte, for at modarbeide Rente=Reductionen. Diplomatikens Stormester, den gamle Talleyrand, om hvem det nyelig blev sagt, at han vilde døe, har atter skuffet den almindelige Forventning, idet han nemlig nylig i Academiet for moralske og politiske Videnskaber har holdt Mindetalen over den afdøde Grev Reinhard. Støttet paa Mignets Arm traadte Diplomaten ind i Salen og ligesom hans Aand endnu havde bevaret sin ungdommelige Friskhed, saaledes syntes man heller ikke i hans Ydre at kunne opdage nogen Forandring, der tydede paa en snarlig Død.
Lolland-Falsters Stifts-Tidende, 1838-03-18
Spanien. Et fransk Blad melder fra Madrid, at Jnfanten Don Fransisco de Paula nylig af Dronningen har forlangt Passe for med sin Gemalinde og Børn at tage til Jtalien, men at dette blev nægtet, da Dronningen frygtede, at han skulde benytte sig af denne Leilighed til at bemægtige sig Regjeringen. Opbragt over denne nægtelse skal Jnfanten derpaa have yttret for Dronningen, at det kun beroede paa ham at sætte sig i en saadan Stilling, at han herskede over hende. Overgeneralen Espartero har nu sat sig i Bevægelse, men det er dog ikke fra ham, men fra General Narvaez og den Armee, der dannes under ham, at man venter noget Resultat.
Lolland-Falsters Stifts-Tidende, 1838-03-18
Portugal. Regjeringen skal nu have i Sindeat opløse Cortesforsamlingen, en Forholdsregel, der dog ikke lover nogen Fordeel, men kun en øieblikkelig Rolighed. J Lissabon have Studenterne opvakt Uroligheder, da de, der frivillig forrettede Krigstjeneste i Byen, bleve behandlede som Linietropper. En Division Nationalgardister og en Bataillon Linietropper have forenet sig med Studenterne, og saaledes kan dette Oprør maaskee faae en politisk Betydning.
Lolland-Falsters Stifts-Tidende, 1838-03-18
Tydskland. J de kølnske Anliggender er endnu ingen Forandring foregaaet, og hvert Partie lover med det første at udgive Skrifter, der fuldelig skulle vise, hvo der har Ret. Om Erkebiskoppen hedder det, at han fremdeles lægger sit fromme Sindelag for Dagen, og han har saaledes nylig uddeelt 2000 Th. til de Fattige i Minen uagtet han ikke for Tiden nyder Jndtægterne af sit Bispedømme. Ved denne Leilighed fremsatte tillige Ærkebispen den Yttring: at hvor der er Nød gjælder ingen Forskjæl i Confessionen." Den preussiske Regjering skal forøvrigt indlede de fornødne Skridt til at stille Ærkebispen for Retten, og dette synes og at stemme med Ærkebispens Ønsker, da han nylig skal have yttret, at han ikke vilde modtage Cardinalsværdigheden, om den blev ham tilbudt, for at Europa ikke deraf skulde troe, at han ønskede at unddrage sig fra en nøiagtig Undersøgelse. J Koblenz skal virkelig bestaae en katholsk Propaaganda, der ivrigt arbeider paa at udbrede KatholicisJ Hannover er Opmærksomheden ene men. henvendt paa Stændernes Forhandlinger, men da Jntet bliver offentliggjort, hjælper man sig med Formodninger, og saaledes er det ganske i sin Orden at nogle paastaae, at der saavel i første som andet Kammer findes en kraftig Opposition, medens derimod andre forsikkre, at der ere Udsigter til at den bedste Enighed vil blive fremherskende.
Lolland-Falsters Stifts-Tidende, 1838-03-18
Foruden disse vigtige Strids=Anliggender er nu kom men en tredie, nemlig de fornyede Stridigheder mellem Regjeringen i Kassel og Landstænderne om Jndkomsterne af Rotenburger Domainerne, men heller ikke i denne Sag er det endnu kommet til noget afgjørende Resultat.
Lolland-Falsters Stifts-Tidende, 1838-03-18
Tyrkiet. Til stor Glæde for Porten er til Constantinopel indløben Efterretning om at Opstanden i Syrien mod Mehemed Ali næsten er almindelig, og at ogsaa Druserne have plantet Oprørsfanen og i flere Fægtninger beseiret Ægypterne, der ere meget modløse. Jbrahim Pascha, der commanderer i Syrien, har dog ikke tabt Modet, men udviser en sjælden Kraft, der dog neppe vil udrette noget, da Misfornøielsen ogsaa har fundet Indgang i hans egen Armee, saa at hyppige Desertioner finde Sted.
Lolland-Falsters Stifts-Tidende, 1838-03-18
J een Uge er saaledes 700 Mand gaaede over til Sultanens Armee og 2 Regimenter regulairt Jnfanterie med fuld Armatur, have forenet sig med Druserne. Sultanen benytter sig med megen Snildhed af disse uheldige Omstændigheder, for ganske at tilintetgjøre sin farligste Fjende, hvilket unægtelig Mehemed Ali er, og har allerede for de store Hoffer andraget paa, at de i Forening med ham skulle tvinge Vice=Kongen til at reducere sin Armee, og dette Forslag skal have vundet Bifald ved det østerrigske Hof.
Lolland-Falsters Stifts-Tidende, 1838-03-18
Fædrelandet. Tirsdagen den 13de dennes døde i Kjøbenhavn Professor Poul Møller i sit 44 Aar, en Mand, der baade som Lærd og som Menneske havde erhvervet sig Alles Agtelse og Kjærlighed.
Lolland-Falsters Stifts-Tidende, 1838-03-18
Den 9de Marts holdt det Kongl. Videnskabernes Selskab et Møde, hvori foretoges Valg paa en ny Præses, istedetfor den hedengangne hædrede Overkammerherre v. Hauch. Valgsedlerne viste, at der i Selskabet herskede det almindelige Ønske, at H. K. H. Prinds Christian Frederik naadigst vilde overtage Præsidiet. En dertil udnævnt Deputation frembar Dagen derpaa dette Ønske for Hs. Kongl. Høihed, som i de naadigste Udtryk tilstod dets Opfyldelse.
Lolland-Falsters Stifts-Tidende, 1838-03-18
Efter Kieler Correspondenzblatt skal det have vakt megen Opmærksomhed, at et af Borgemesteren Etatsraad Jensen udarbeidet Forslag, angaaende Byen Kiels occonomiske Bestyrelse, uden al Discussion er antagen af Magistraten.
Lolland-Falsters Stifts-Tidende, 1838-03-18
J en i Neue Zeitung indrykket Skrivelse fra det Slesvigske gjøres opmærksom paa det formeentlig rigtige i, at de Stænderdeputerede, der føle, at de ikke ere det dem overdragne Kald voxne, frasige sig denne Ærespost, og derved give andre og dygtigere Mænd Leilighed til at træde ind i Stænderforsamlingen. Ved samme Leilighed gjør tillige Brevskriveren opmærksom paa de Egenskaber en Stænderdeputeret bør have, og paapeger derhos navnligen de Mænd, han formener bør komme i i Betragtning ved de nye Valg. Hvad en saadan navnlig Udpegen angaaer, da har den hos os endnu endeel Modstandere, fordi man er alt for lidet vant til et offentlig Liv, og derfor har Ængstelse for at blive omtalt offentlig, men det kan dog ikke nægtes, at netop fordi vi have saa faa offentlige Characterer, er det meget hensigtsmæssigt, at Publicum gjøres opmærksomme paa de Enkelte, der egne sig til at blive det, og da man derved tillige har den Fordeel i Tide at kunne gjøre sig bekjendt med de paapegede Personer, maa man ret ønske, at det her givne Exempel oftere maa blive efterfulgt. Hr. Capitain J. T. v. Ræder af Hs. Maj. Kongens eget Regiment, der gjennem den herværende svenske Gesandt, Hr. Baron von Lagerheim, havde tilstillet Hs. Maj. Kongen af Sverrig et Exemplar af sit Værk over den danske Armee, har gjennem nævnte Gesandt den 27de Februar erholdt en meget smigrende Skrivelse, ledsaget af den svenske Fortjeneste Medaille i Guld.